# data[].attributes.body
Võimalused
GPS kunsti ja fotograafiat on võimalik väga laialt õppetegevustes kasutada. Seda saab lõimida kõikide õppevaldkondadega. Teha saab fotojahti, kus tuleb näiteks kirjelduse järgi leida üles mõni ese/objekt ja teha sellest siis ise uus pilt - areneb lapse orienteerumisoskus, väikeste gruppidena tehes meeskonnatöö oskus, oskus kasutada kaamerat ja nutiseadet. Kunsti valdkonnas väga hea võimalus loovuse arendamiseks, juba väikese teekonna läbimine jätab meist tegelikult jälje ning kõiki neid jälgi saab analüüsida- anda neile oma fantaasia abil tähendus. Lastele saab anda näiteks ka ülesande moodustada erinevatest vahenditest vabal valikul (puuoksad, klotsid, kivid, liivale joonistamine jms.) tähti või numbreid ja need siis üles pildistada ning näiteks välja printida ja rühma seinale teha hoopis tähestik/numbririda, mis erineb tavapärasest, kuid on loodud laste poolt. GPS kunsti abil saame liikuda vabas õhus ning samal ajal lõimida sinna kõiki õppevaldkondi, fotograafia annab lastele ja õpetajatele hea võimaluse talletada nähtut, seda ka vanematega jagada ning mis kõige olulisem - kõike seda analüüsida. Võimalusena oleks väga lahe idee ka see, et lapsed teevad näiteks oma peredega GPS kunsti, vanemad saadaksid meile tulemuse ning lapsed saaksid rääkida oma teekonnast ja võrrelda tekkinud kujundeid.
Ohud
GPS kunstiga ja samal ajal ka fotode tegemisega seotud ohuks on kindlasti tähelepanu hajumine. Eriti koos lasteaialastega, kelle tähelepanu hajub niikuinii väga kergesti (isegi minul hajus pildistades ja oma kaarti jälgides tähelepanu) Seetõttu tuleks seda lastega teha pigem kuskil pargis, mereääres, niiöelda turvalisemas piirkonnas, kus nad saavad kiirustamata ka fotojäädvustusi teha.

Uurimisküsimuste vastused
1) Läbitud teekond meenutab ilma peata elevanti
2) Teekonnal nägin kuuski, kaskesid, mände ja teisigi puid, kuid ilma lehtedeta oli keeruline aru saada, mis puudega on tegu... Õppetund: peab ennast puude teemal harima
3) Teekonna läbimiseks kulus aega 47minutit 50sekundit. Kokku läbisin 4,61km. Eesmärk täidetud, läbida üle 3,5km.
4) Puid tuleb pildistada kaugemalt, et nad jääksid täies pikkuses pildile, kasutada ka välja zoomi'mist.

Mida mina õppisin?
Mina kuulsin GPS kunstist sisuliselt esimest korda. Kuna ma olen tihe värskes õhus jooksja ja kõndija, olen oma teekondasid alati ka GPS- iga salvestanud, kuid teekonda kunstina võtnud ei ole. Nüüd vaatan seda hoopis teise pilguga ja planeerin ka vaheldusrikkamaid teekondi, et pärast vaadata, mida põnevat teekond mulle meenutab. Sain jällegi ühe uue vahva idee, mida lastega õppetegevustes kasutada - GPS kunsti.

# data[].attributes.body
Mida meenutab meie läbitud teekond kaardil?

Milliseid puid nägime oma teekonnal?

Kui palju kulub meil aega teekonna läbimiseks?

Kuidas pildistada puud nii, et see oleks täies pikkuses pildil?

# data[].attributes.headline
Tegevuse eesmärgid & lõimitud valdkonnad 

# data[].attributes.subject
Tegevuse eesmärgid & lõimitud valdkonnad 

# data[].attributes.body
Õppetegevus 4.-5.aastasele lastele

Mina ja keskkond: laps oskab nimetada ja ära tunda erinevaid puid (kuusk, kask, tamm, mänd)
Liikumine: laps oskab tänaval turvaliselt liigelda ja viisakalt käituda ning tunneb rõõmu õues liikumisest
Keel ja kõne: laps oskab kasutada vastandsõnu laiem/kitsam, kõrgem/madalam, heledam/tumedam
Kunst: laps oskab pildil olevale anda oma tähenduse